Væren er det eldste politiske symbolet på Færøyene. Den kjennes fra lagrettemennenes segl fra 1300-tallet og fra stolene i Ólavskirkjan i Kirkjubøur fra 1400-tallet. Seglet ble brukt gjennom middelalderen og frem til det gamle Lagtinget ble oppløst i 1816. Med Hjemmestyreloven av 1948 ble seglet tatt i bruk igjen, ikke av det nye Lagtinget, men av Færøyenes regjering, ettersom regjeringssjefens tittel er , «lagmann». Selget var rundt og i sort og hvitt med påskriften . I 2003 kom riksvåpenet i en ny utgave som et skjold med farger fra Færøyenes flagg. Motivet er likt, men ikke det samme som i Gotlands landskapsvåpen som har en bukk med en korsfane.